James Cagney
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
James Cagney var en filmskuespiller fra USA. Han var et av Hollywoods største navn fra 1930-tallet, og var kjent som en allsidig skuespiller og danser.
Fra varieté til film Etter å ha opptrådt som skuespiller og danser på varietéscener og på Broadway i 1920-årene, filmdebuterte han i 1930 og slo i gjennom i The Public Enemy (Samfunnets fiende, 1931). Gangsterroller Rollen som hensynsløs gangster varierte han i senere filmer, blant annet i Angels With Dirty Faces (Svarte engler, 1938; Oscar-nominasjon), Each Dawn I Die (1939), White Heat (1949) og Love Me Or Leave Me (1955; Oscar-nominasjon). Cagneys utstråling kunne også anvendes med hell i sang- og dansescenene i Yankee Doodle Dandy (1942), hvor han spilte entertaineren George M. Cohan og vant en Oscar for beste hovedrolle. Etter 20 års fravær fra filmen spilte han i Ragtime (1981), som ble hans siste spillefilm. Han utga selvbiografien Cagney by Cagney i 1976. Les mer i Store norske leksikon film i USA varieté Hollywood